CELEX: 32010R0790
Language: el
Date: 2010-09-07 00:00:00
Title: Κανονισμός (ΕΕ) αριθ. 790/2010 της Επιτροπής, της 7ης Σεπτεμβρίου 2010 , σχετικά με την τροποποίηση των παραρτημάτων VII, Χ και ΧΙ και του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο  Κείμενο που παρουσιάζει ενδιαφέρον για τον ΕΟΧ

8.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 237/1
            
         ΚΑΝΟΝΙΣΜΌΣ (ΕΕ) αριθ. 790/2010 ΤΗΣ ΕΠΙΤΡΟΠΉΣ
   της 7ης Σεπτεμβρίου 2010
   σχετικά με την τροποποίηση των παραρτημάτων VII, Χ και ΧΙ και του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (1), και ιδίως το άρθρο 32 παράγραφος 1,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1774/2002 καθορίζονται κανόνες για την υγεία των ζώων και για τη δημόσια υγεία όσον αφορά τα ζωικά υποπροϊόντα που δεν προορίζονται για κατανάλωση από τον άνθρωπο.
            
         
               (2)
            
            
               Το άρθρο 19 του εν λόγω κανονισμού προβλέπει ότι οι μεταποιημένες ζωικές πρωτεΐνες και άλλα μεταποιημένα προϊόντα που μπορούν να χρησιμοποιηθούν ως υλικά ζωοτροφών πρέπει να διατίθενται στην αγορά μόνον αν συμμορφώνονται με ορισμένες απαιτήσεις. Στο πλαίσιο αυτό, το παράρτημα VII του εν λόγω κανονισμού ορίζει ειδικές υγειονομικές απαιτήσεις για τη μεταποίηση και τη διάθεση στην αγορά αυτών των προϊόντων.
            
         
               (3)
            
            
               Επιπλέον, το άρθρο 29 του κανονισμού (ΕΚ) αριθ. 1774/2002 προβλέπει ότι η εισαγωγή στην Ένωση καθώς και η διαμετακόμιση μέσω της Ένωσης των προϊόντων που αναφέρονται στο παράρτημα VII μπορούν να πραγματοποιούνται μόνον αν τα προϊόντα αυτά συμμορφώνονται με ορισμένες απαιτήσεις. Οι εν λόγω απαιτήσεις περιλαμβάνουν και την απαίτηση ότι τα προϊόντα πρέπει να προέρχονται από τρίτη χώρα ή τμήματα της επικράτειας τρίτων χωρών που αναφέρονται σε κατάλογο, ο οποίος συντάσσεται και ενημερώνεται με τη διαδικασία του εν λόγω άρθρου, εκτός των περιπτώσεων όπου το παράρτημα VII του κανονισμού (ΕΚ) αριθ. 1774/2002 προβλέπει αλλιώς.
            
         
               (4)
            
            
               Το πρωτόγαλα είναι υλικό ζωοτροφής ζωικής προέλευσης κατά την έννοια του ορισμού που αναφέρεται στο σημείο 23 του παραρτήματος Ι του κανονισμού (ΕΚ) αριθ. 1774/2002.
            
         
               (5)
            
            
               Το μέρος Α του κεφαλαίου V του παραρτήματος VII δεν παραθέτει ειδικές απαιτήσεις για την παραγωγή πρωτογάλατος ή προϊόντων πρωτογάλατος. Το εν λόγω μέρος ορίζει τη γενική αρχή ότι το πρωτόγαλα πρέπει να παράγεται υπό συνθήκες που παρέχουν επαρκείς εγγυήσεις όσον αφορά την υγεία των ζώων.
            
         
               (6)
            
            
               Επιπροσθέτως, το μέρος Β του κεφαλαίου V του παραρτήματος VII του κανονισμού αριθ. 1774/2002 δεν ορίζει ειδικές απαιτήσεις για την εισαγωγή πρωτογάλατος και προϊόντων πρωτογάλατος και η Επιτροπή δεν έχει καταρτίσει κανέναν κατάλογο τρίτων χωρών ή τμημάτων της επικράτειας τρίτων χωρών από τις οποίες γίνονται αποδεκτές οι εισαγωγές πρωτογάλατος. Συνεπώς, η εισαγωγή πρωτογάλατος ή προϊόντων πρωτογάλατος στην Ευρωπαϊκή Ένωση σήμερα δεν επιτρέπεται.
            
         
               (7)
            
            
               Υπάρχει ενδιαφέρον για την εισαγωγή στην Ένωση πρωτογάλατος και προϊόντων πρωτογάλατος ως υλικών ζωοτροφών για εκτρεφόμενα ζώα και για τεχνικούς σκοπούς. Οικονομικοί φορείς εξέφρασαν το ενδιαφέρον τους για τη χρήση πρωτογάλατος και προϊόντων πρωτογάλατος για την παραγωγή υλικών ζωοτροφών και για τεχνικούς σκοπούς.
            
         
               (8)
            
            
               Η ζήτηση για τα προϊόντα αυτά από οικονομικούς φορείς θα πρέπει να καλυφθεί και, συνεπώς, θα πρέπει να οριστούν οι κανόνες για την εισαγωγή αυτών των ζωικών υποπροϊόντων. Ωστόσο, το πρωτόγαλα είναι ένα ζωικό υποπροϊόν που ενδέχεται να παρουσιάζει κίνδυνο για τη μετάδοση ορισμένων νόσων, όπως ο αφθώδης πυρετός, η φυματίωση, η βρουκέλωση και η ενζωοτική λεύκωση των βοοειδών σε ευπαθή ζώα. Για να διασφαλιστεί η υγεία των ζώων, η εισαγωγή πρωτογάλατος και προϊόντων πρωτογάλατος θα πρέπει, συνεπώς, να υπόκειται σε ορισμένες προϋποθέσεις.
            
         
               (9)
            
            
               Σύμφωνα με το άρθρο 28 πρώτο εδάφιο του κανονισμού (ΕΚ) αριθ. 1774/2002, οι διατάξεις που εφαρμόζονται στην εισαγωγή, από τρίτες χώρες, των προϊόντων τα οποία αναφέρονται στο παράρτημα VII του εν λόγω κανονισμού δεν είναι περισσότερο ή λιγότερο ευνοϊκές από τις διατάξεις που εφαρμόζονται στην παραγωγή και τη διάθεση αυτών των προϊόντων στην αγορά στο εσωτερικό της Ένωσης. Οι ειδικές απαιτήσεις που αναφέρονται όσον αφορά την εισαγωγή ορού γάλακτος και πρωτογάλατος ή προϊόντων πρωτογάλατος θα πρέπει, συνεπώς, να εφαρμόζονται στο προϊόν και στη διάθεση στην αγορά των εν λόγω ζωικών υποπροϊόντων στην Ένωση.
            
         
               (10)
            
            
               Η γνώμη της Ευρωπαϊκής Αρχής για την Ασφάλεια των Τροφίμων, που εκδόθηκε στις 29 Μαρτίου 2006, σχετικά με τους κινδύνους για την υγεία των ζώων λόγω της διατροφής τους με έτοιμα προς χρήση γαλακτοκομικά προϊόντα χωρίς περαιτέρω επεξεργασία (2), επιβεβαίωσε ότι πρέπει να θεσπιστούν ειδικές απαιτήσεις υγιεινής και επεξεργασίες για το γάλα και τα προϊόντα με βάση το γάλα προκειμένου να περιοριστεί ο κίνδυνος μετάδοσης μεταδοτικών νόσων, ιδίως μέσω διατροφής ζώων με γάλα ή προϊόντα γάλακτος των ζωικών ειδών που είναι ευπαθή στον αφθώδη πυρετό. Απουσία κατάλληλων επιστημονικών στοιχείων, η προαναφερόμενη γνώμη δεν συνιστά καμία επεξεργασία που να παρέχει τις αναγκαίες εγγυήσεις ότι οι εξεταζόμενοι παθογόνοι παράγοντες απενεργοποιούνται αποτελεσματικά στο πρωτόγαλα, ενώ παράλληλα διατηρούνται τα αντισώματα που περιέχονται σε αυτό.
            
         
               (11)
            
            
               Απουσία εγκεκριμένων επεξεργασιών και προκειμένου να προληφθεί η μετάδοση πιθανών νοσημάτων των ζώων μέσω πρωτογάλατος και προϊόντων πρωτογάλατος, είναι σκόπιμο να θεσπιστούν υγειονομικές απαιτήσεις για εκείνα τα ζωικά υποπροϊόντα που βασίζονται σε εγγυήσεις στη χώρα καταγωγής.
            
         
               (12)
            
            
               Ειδικότερα, όσον αφορά την πρόληψη του αφθώδους πυρετού, το πρωτόγαλα και τα προϊόντα πρωτογάλατος πρέπει να λαμβάνονται από ζώα απαλλαγμένα από αφθώδη πυρετό και τα οποία δεν παρουσιάζουν κίνδυνο μετάδοσης της νόσου. Οι εισαγωγές πρωτογάλατος και προϊόντων πρωτογάλατος θα πρέπει, συνεπώς, να περιοριστούν σε πρωτόγαλα βοοειδών και προϊόντα του από χώρες εγκεκριμένες για εισαγωγές νωπού γάλακτος. Οι εισαγωγές πρωτογάλατος και προϊόντων πρωτογάλατος θα πρέπει να περιοριστούν σε πρωτόγαλα βοοειδών και προϊόντα του από χώρες όπου ο κίνδυνος αφθώδους πυρετού είναι περιορισμένος.
            
         
               (13)
            
            
               Η απόφαση 2004/438/ΕΚ της Επιτροπής, της 29ης Απριλίου 2004, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Κοινότητα θερμικά επεξεργασμένου γάλακτος, προϊόντων με βάση το γάλα και νωπού γάλακτος που προορίζονται για ανθρώπινη κατανάλωση (3) ορίζει ότι τα κράτη μέλη πρέπει να επιτρέπουν τις εισαγωγές νωπού γάλακτος και προϊόντων με βάση το νωπό γάλα μόνον από τις τρίτες χώρες που παρατίθενται στη στήλη Α του καταλόγου του παραρτήματος Ι. Ο κατάλογος των τρίτων χωρών από τις οποίες πρέπει να εγκριθεί η εισαγωγή στην Ένωση πρωτογάλατος και προϊόντων πρωτογάλατος θα πρέπει, συνεπώς, να είναι ο ίδιος με τον κατάλογο των τρίτων χωρών που παρατίθεται στη στήλη Α του καταλόγου του παραρτήματος Ι της απόφασης 2004/438/ΕΚ. Το κεφάλαιο V του παραρτήματος VII του κανονισμού (ΕΚ) αριθ. 1774/2002 θα πρέπει, συνεπώς, να αναφέρεται στον εν λόγω κατάλογο.
            
         
               (14)
            
            
               Η κατάσταση υγείας όσον αφορά τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών των αγελών από τις οποίες προέρχονται το πρωτόγαλα και τα προϊόντα πρωτογάλατος θα πρέπει επίσης να λαμβάνεται υπόψη, ιδίως όταν αυτά τα ζωικά υποπροϊόντα προορίζονται για τη διατροφή των ζώων ή την παραγωγή ορισμένων τεχνικών προϊόντων. Οι αγέλες από τις οποίες προέρχονται το πρωτόγαλα και τα προϊόντα πρωτογάλατος θα πρέπει να είναι απαλλαγμένες από τις εν λόγω νόσους.
            
         
               (15)
            
            
               Η οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (4) εφαρμόζεται στις ενδοκοινοτικές συναλλαγές σε βοοειδή και ορίζει διατάξεις για την αναγνώριση αγελών ως απαλλαγμένων από νόσους. Η οδηγία περιλαμβάνει τους ορισμούς για επισήμως απαλλαγμένες από φυματίωση αγέλες, επισήμως απαλλαγμένες από βρουκέλωση αγέλες και επισήμως απαλλαγμένες από ενζωοτική λεύκωση των βοοειδών αγέλες. Οι απαιτήσεις για τη διάθεση στην αγορά και την εισαγωγή πρωτογάλατος και προϊόντων πρωτογάλατος θα πρέπει, συνεπώς, να λαμβάνει υπόψη τους εν λόγω ορισμούς.
            
         
               (16)
            
            
               Το πρωτόγαλα και τα προϊόντα πρωτογάλατος θα πρέπει να έχουν υποστεί πρωτογενή βραχυχρόνια επεξεργασία υψηλής θερμοκρασίας για τη συντήρησή τους. Επιπροσθέτως, η διάθεση στην αγορά, συμπεριλαμβανομένης της εισαγωγής, αυτών των ζωικών υποπροϊόντων θα πρέπει να επιτρέπεται μόνον αν προέρχονται από ζώα τα οποία δεν παρουσιάζουν κλινικά σημεία καμίας νόσου που μεταδίδεται μέσω πρωτογάλατος στον άνθρωπο ή στα ζώα. Το πρωτόγαλα και τα προϊόντα πρωτογάλατος θα πρέπει, συνεπώς, να παράγονται από βοοειδή που εκτρέφονται σε περιοχές για τις οποίες μπορούν να δοθούν εγγυήσεις ότι δεν έχει εμφανιστεί αφθώδης πυρετός εντός τουλάχιστον μιας περιόδου επώασης 21 ημερών μετά τη συλλογή και πριν από τη διάθεση στην αγορά των κρατών μελών αυτού του πρωτογάλατος ή των προϊόντων πρωτογάλατος.
            
         
               (17)
            
            
               Το μέρος Α του κεφαλαίου V του παραρτήματος VII του κανονισμού (ΕΚ) αριθ. 1774/2002 προβλέπει ότι ο ορός γάλακτος που προορίζεται για τροφή ζωικών ειδών τα οποία είναι ευπαθή στον αφθώδη πυρετό και παράγεται από γάλα που έχει υποστεί επεξεργασία σύμφωνα με τους κανόνες που ορίζονται σε αυτό πρέπει να συλλέγεται τουλάχιστον 16 ώρες μετά την πήξη του γάλακτος και ο βαθμός οξύτητας (pH) που καταγράφεται πρέπει να είναι μικρότερος από 6,0 πριν από την αποστολή στις κτηνοτροφικές εκμεταλλεύσεις.
            
         
               (18)
            
            
               Το κεφάλαιο 2 του παραρτήματος X του κανονισμού (ΕΚ) αριθ. 1774/2002 ορίζει ένα ενιαίο υπόδειγμα υγειονομικού πιστοποιητικού για γάλα και προϊόντα με βάση το γάλα που δεν προορίζονται για κατανάλωση από τον άνθρωπο καταγωγής τρίτων χωρών για αποστολή στην Ευρωπαϊκή Ένωση ή για διαμετακόμιση μέσω αυτής. Το εν λόγω υπόδειγμα πιστοποιητικού πρέπει να τροποποιηθεί έτσι ώστε να καλύπτει επίσης το πρωτόγαλα και τα προϊόντα πρωτογάλατος καθώς και να αντικατοπτρίζει τους νέους κανόνες σχετικά με τον ορό γάλακτος.
            
         
               (19)
            
            
               Το παράρτημα XI του κανονισμού (ΕΚ) αριθ. 1774/2002 περιλαμβάνει καταλόγους τρίτων χωρών από τις οποίες τα κράτη μέλη μπορούν να επιτρέπουν την εισαγωγή ορισμένων ζωικών υποπροϊόντων που δεν προορίζονται για κατανάλωση από τον άνθρωπο. Το μέρος Ι του εν λόγω παραρτήματος πρέπει να τροποποιηθεί έτσι ώστε να λάβει υπόψη τους κανόνες για την εισαγωγή πρωτογάλατος και προϊόντων πρωτογάλατος.
            
         
               (20)
            
            
               Το Καμερούν υπέβαλε αίτηση για την έγκριση εισαγωγών ζωικών υποπροϊόντων μελισσοκομίας. Το Καμερούν έχει ήδη λάβει άδεια για τις εισαγωγές μελιού για ανθρώπινη κατανάλωση. Το μέρος XII του παραρτήματος XI πρέπει να τροποποιηθεί ανάλογα και το Καμερούν πρέπει να λάβει άδεια για τις εισαγωγές ζωικών υποπροϊόντων μελισσοκομίας.
            
         
               (21)
            
            
               Επομένως, τα παραρτήματα VII, Χ και XI του κανονισμού (ΕΚ) αριθ. 1774/2002 πρέπει να τροποποιηθούν ανάλογα.
            
         
               (22)
            
            
               Πρέπει να προβλεφθεί μεταβατική περίοδος μετά τη θέση σε ισχύ του παρόντος κανονισμού, έτσι ώστε να παρασχεθεί το απαραίτητο χρονικό διάστημα στους παράγοντες του κλάδου προκειμένου να συμμορφωθούν προς τους νέους κανόνες και να καταστεί δυνατή η συνέχιση της εισαγωγής ζωικών υποπροϊόντων στην Ευρωπαϊκή Ένωση, όπως προβλέπεται στον κανονισμό (ΕΚ) αριθ. 1774/2002, πριν από τις τροποποιήσεις που θεσπίζονται από τον παρόντα κανονισμό.
            
         
               (23)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα VII, Χ και ΧΙ του κανονισμού (ΕΚ) αριθ. 1774/2002 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Οι αποστολές γάλακτος και προϊόντων γάλακτος που δεν προορίζονται για ανθρώπινη κατανάλωση και συνοδεύονται από υγειονομικό πιστοποιητικό συμπληρωμένο και υπογεγραμμένο σύμφωνα με το κατάλληλο υπόδειγμα που παρατίθεται στο κεφάλαιο 2 του παραρτήματος Χ του κανονισμού (ΕΚ) αριθ. 1774/2002 πριν από την ημερομηνία έναρξης ισχύος του παρόντος κανονισμού εξακολουθούν να γίνονται δεκτές για εισαγωγή στην Ένωση έως τις 30 Σεπτεμβρίου 2010, όταν τα εν λόγω πιστοποιητικά συμπληρώθηκαν και υπογράφηκαν πριν από τις 31 Αυγούστου 2010.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Σεπτεμβρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 273 της 10.10.2002, σ. 1.
   
      (2)  The EFSA Journal (2006) 347, σ. 1.
   
      (3)  ΕΕ L 154 της 30.4.2004, σ. 72.
   
      (4)  ΕΕ 121 της 29.7.1964, σ. 1977/64.
   
      ΠΑΡΑΡΤΗΜΑ
      Τα παραρτήματα VII, X και XI του κανονισμού (ΕΚ) αριθ. 1774/2002 τροποποιούνται ως εξής:
      
                  1.
               
               
                  Το παράρτημα VII κεφάλαιο V τροποποιείται ως εξής:
                  
                              α)
                           
                           
                              η επικεφαλίδα αντικαθίσταται από το ακόλουθο κείμενο:
                           
                        
                              β)
                           
                           
                              Το μέρος A τροποποιείται ως εξής:
                              
                                          i)
                                       
                                       
                                          Η παράγραφος 3 αντικαθίσταται από το ακόλουθο κείμενο:
                                          
                                                      «3.
                                                   
                                                   
                                                      Ο ορός γάλακτος που προορίζεται για τροφή ζωικών ειδών τα οποία είναι ευπαθή στον αφθώδη πυρετό και παράγεται από γάλα που έχει υποστεί επεξεργασία σύμφωνα με την παράγραφο 1 πρέπει:
                                                      
                                                                  α)
                                                               
                                                               
                                                                  είτε να συλλέγεται τουλάχιστον 16 ώρες μετά την πήξη του γάλακτος και ο βαθμός οξύτητας (pH) που καταγράφεται πρέπει να είναι μικρότερος από 6,0 πριν από την αποστολή στις κτηνοτροφικές εκμεταλλεύσεις
                                                               
                                                            
                                                                  β)
                                                               
                                                               
                                                                  είτε να έχει παραχθεί τουλάχιστον 21 ημέρες πριν από την αποστολή και, στη διάρκεια αυτής της περιόδου, να μην έχει εντοπιστεί κρούσμα αφθώδους πυρετού στο κράτος μέλος καταγωγής.»·
                                                               
                                                            
                                                
                                    
                                          ii)
                                       
                                       
                                          Προστίθεται η ακόλουθη παράγραφος 6:
                                          
                                                      «6.
                                                   
                                                   
                                                      Το πρωτόγαλα και τα προϊόντα πρωτογάλατος πρέπει:
                                                      
                                                                  6.1.
                                                               
                                                               
                                                                  να λαμβάνονται από βοοειδή που εκτρέφονται σε εκμετάλλευση στην οποία όλες οι αγέλες βοοειδών αναγνωρίζονται ως επισήμως απαλλαγμένες από φυματίωση, επισήμως απαλλαγμένες από βρουκέλωση και επισήμως απαλλαγμένες από ενζωοτική λεύκωση των βοοειδών όπως ορίζεται στο άρθρο 2 παράγραφος 2 στοιχεία δ), στ) και ι) της οδηγίας 64/432/ΕΟΚ·
                                                               
                                                            
                                                                  6.2.
                                                               
                                                               
                                                                  να έχουν παραχθεί τουλάχιστον 21 ημέρες πριν από την αποστολή και, στη διάρκεια αυτής της περιόδου, να μην έχει εντοπιστεί κρούσμα αφθώδους πυρετού στο κράτος μέλος καταγωγής·
                                                               
                                                            
                                                                  6.3.
                                                               
                                                               
                                                                  να έχουν υποβληθεί σε επεξεργασία HTST (1) μία φορά·
                                                               
                                                            
                                                                  6.4.
                                                               
                                                               
                                                                  να πληρούν τις απαιτήσεις της παραγράφου 4.
                                                               
                                                            
                                                
                                    
                        
                              γ)
                           
                           
                              Το μέρος B τροποποιείται ως εξής:
                              
                                          i)
                                       
                                       
                                          η παράγραφος 1.1 αντικαθίσταται από το ακόλουθο κείμενο:
                                          
                                                      «1.1.
                                                   
                                                   
                                                      τα προϊόντα προέρχονται από τρίτες χώρες οι οποίες αναγράφονται στον κατάλογο του μέρους I(Α) του παραρτήματος ΧΙ·»·
                                                   
                                                
                                    
                                          ii)
                                       
                                       
                                          η παράγραφος 2 αντικαθίσταται από το ακόλουθο κείμενο:
                                          
                                                      «2.
                                                   
                                                   
                                                      Κατά παρέκκλιση από την παράγραφο 1.4, τα κράτη μέλη επιτρέπουν τις εισαγωγές γάλακτος και προϊόντων με βάση το γάλα από τις τρίτες χώρες από τις οποίες επιτρέπονται οι εισαγωγές, οι οποίες αναφέρονται στη στήλη “Α” του παραρτήματος Ι της απόφασης 2004/438/ΕΚ (2) της Επιτροπής υπό τον όρο ότι το γάλα και τα προϊόντα γάλακτος έχουν υποβληθεί σε επεξεργασία HTST μία φορά και:
                                                      
                                                                  α)
                                                               
                                                               
                                                                  δεν απεστάλησαν πριν από την παρέλευση περιόδου τουλάχιστον 21 ημερών μετά την παραγωγή και, στη διάρκεια αυτής της περιόδου, δεν εντοπίστηκε κρούσμα αφθώδους πυρετού στην τρίτη χώρα εξαγωγής· είτε
                                                               
                                                            
                                                                  β)
                                                               
                                                               
                                                                  παρουσιάστηκαν σε συνοριακό σταθμό ελέγχου της ΕΕ τουλάχιστον 21 ημέρες μετά την παραγωγή και, στη διάρκεια αυτής της περιόδου, δεν εντοπίστηκε κρούσμα αφθώδους πυρετού στην τρίτη χώρα εξαγωγής.
                                                               
                                                            
                                                
                                    
                                          iii)
                                       
                                       
                                          παρεμβάλλεται η ακόλουθη παράγραφος 2α:
                                          
                                                      «2α.
                                                   
                                                   
                                                      Τα κράτη μέλη επιτρέπουν τις εισαγωγές πρωτογάλατος ή προϊόντων πρωτογάλατος βοοειδών με την προϋπόθεση ότι:
                                                      
                                                                  2α.1.
                                                               
                                                               
                                                                  τα προϊόντα προέρχονται από τρίτες χώρες οι οποίες αναγράφονται στον κατάλογο του μέρους I(Β) του παραρτήματος ΧΙ·
                                                               
                                                            
                                                                  2α.2.
                                                               
                                                               
                                                                  τα προϊόντα συμμορφώνονται με τους όρους που παρατίθενται στις παραγράφους 1.2 και 1.3·
                                                               
                                                            
                                                                  2α.3.
                                                               
                                                               
                                                                  έχουν υποβληθεί σε επεξεργασία HTST (3) μία φορά και:
                                                                  
                                                                              α)
                                                                           
                                                                           
                                                                              δεν απεστάλησαν πριν από την παρέλευση περιόδου τουλάχιστον 21 ημερών μετά την παραγωγή και, στη διάρκεια αυτής της περιόδου, δεν εντοπίστηκε κρούσμα αφθώδους πυρετού στην τρίτη χώρα εξαγωγής· είτε
                                                                           
                                                                        
                                                                              β)
                                                                           
                                                                           
                                                                              παρουσιάστηκαν σε συνοριακό σταθμό ελέγχου της ΕΕ τουλάχιστον 21 ημέρες μετά την παραγωγή και, στη διάρκεια αυτής της περιόδου, δεν εντοπίστηκε κρούσμα αφθώδους πυρετού στην τρίτη χώρα εξαγωγής·
                                                                           
                                                                        
                                                            
                                                                  2α.4.
                                                               
                                                               
                                                                  έχουν ληφθεί από βοοειδή που υπόκεινται σε τακτικούς κτηνιατρικούς ελέγχους για να εξασφαλιστεί ότι τα ζώα προέρχονται από εκμεταλλεύσεις στις οποίες όλες οι αγέλες βοοειδών:
                                                                  
                                                                              α)
                                                                           
                                                                           
                                                                              είτε αναγνωρίζονται ως επισήμως απαλλαγμένες από φυματίωση και επισήμως απαλλαγμένες από βρουκέλωση όπως ορίζεται στο άρθρο 2 παράγραφος 2 στοιχεία δ) και στ) της οδηγίας 64/432/ΕΟΚ είτε δεν έχουν υποβληθεί σε περιορισμούς δυνάμει της εθνικής νομοθεσίας της τρίτης χώρας καταγωγής του πρωτογάλατος αναφορικά με την εκρίζωση της φυματίωσης και της βρουκέλωσης· και
                                                                           
                                                                        
                                                                              β)
                                                                           
                                                                           
                                                                              είτε αναγνωρίζονται ως επισήμως απαλλαγμένες από ενζωοτική λεύκωση των βοοειδών όπως ορίζεται στο άρθρο 2 παράγραφος 2 στοιχείο ια) της οδηγίας 64/432/ΕΟΚ είτε περιλαμβάνονται σε ένα επίσημο σύστημα για τον έλεγχο της ενζωοτικής λεύκωσης των βοοειδών και δεν υπήρχαν στοιχεία ως αποτέλεσμα των κλινικών και εργαστηριακών δοκιμών της νόσου αυτής στην αγέλη κατά τη διάρκεια των προηγούμενων δύο ετών·
                                                                           
                                                                        
                                                            
                                                                  2α.5.
                                                               
                                                               
                                                                  μετά την ολοκλήρωση της μεταποίησης, λαμβάνονται όλα τα προληπτικά μέτρα για να αποτραπεί η μόλυνση του πρωτογάλατος ή των προϊόντων πρωτογάλατος·
                                                               
                                                            
                                                                  2α.6.
                                                               
                                                               
                                                                  το τελικό προϊόν φέρει σήμανση στην οποία αναφέρεται ότι περιέχει υλικό της κατηγορίας 3 και ότι δεν προορίζεται για κατανάλωση από τον άνθρωπο, και ότι:
                                                                  
                                                                              α)
                                                                           
                                                                           
                                                                              συσκευάζεται σε νέους περιέκτες· ή
                                                                           
                                                                        
                                                                              β)
                                                                           
                                                                           
                                                                              μεταφέρεται χύδην με περιέκτες ή άλλα μέσα μεταφοράς που έχουν καθαριστεί και απολυμανθεί επιμελώς με απολυμαντικό εγκεκριμένο από την αρμόδια αρχή πριν χρησιμοποιηθούν.
                                                                           
                                                                        
                                                            
                                                
                                    
                        
            
                  2.
               
               
                  Στο παράρτημα Χ το κεφάλαιο 2 αντικαθίσταται από τα εξής:
                  «ΚΕΦΑΛΑΙΟ 2
                  
                     Υγειονομικό πιστοποιητικό
                  
                  
                     Για γάλα, προϊόντα με βάση το γάλα, πρωτόγαλα και προϊόντα με βάση το πρωτόγαλα που δεν προορίζονται για κατανάλωση από τον άνθρωπο, για αποστολή στην Ευρωπαϊκή Ένωση ή διαμετακόμιση μέσω
                      (4)
                     αυτής
                  
                  
                     
               
            
                  3.
               
               
                  Το παράρτημα XI τροποποιείται ως εξής:
                  
                              α)
                           
                           
                              Το μέρος Ι αντικαθίσταται από το ακόλουθο κείμενο:
                              «
                                    ΜΕΡΟΣ Ι
                                 
                              
                              
                                 
                                    Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές γάλακτος, προϊόντων με βάση το γάλα, τα προϊόντα γάλακτος, το πρωτόγαλα και τα προϊόντα με βάση το πρωτόγαλα (υγειονομικό πιστοποιητικό του κεφαλαίου 2)
                                 
                              
                              
                                          A.
                                       
                                       
                                          Γάλα και γαλακτοκομικά προϊόντα
                                          Τρίτες χώρες που παρατίθενται σε οποιαδήποτε από τις στήλες του παραρτήματος Ι της απόφασης 2004/438/ΕΚ.
                                       
                                    
                                          Β.
                                       
                                       
                                          Πρωτόγαλα και προϊόντα με βάση το πρωτόγαλα:
                                          Τρίτες χώρες που παρατίθενται ως εγκεκριμένες στη στήλη “Α” του παραρτήματος Ι της απόφασης 2004/438/ΕΚ.».
                                       
                                    
                        
                              β)
                           
                           
                              Το μέρος XII αντικαθίσταται από το ακόλουθο κείμενο:
                              «
                                    ΜΕΡΟΣ XII
                                 
                              
                              
                                 
                                    Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές μελισσοκομικών προϊόντων (υγειονομικό πιστοποιητικό του κεφαλαίου 13)
                                 
                              
                              Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010 και οι ακόλουθες χώρες:
                              
                                          —
                                       
                                       
                                          “(CM) Καμερούν”».
                                       
                                    
                        
            
         (1)  
      HTST= ταχεία παστερίωση υψηλής θερμοκρασίας σε 72 °C επί 15 τουλάχιστον δευτερόλεπτα ή ισοδύναμο αποτέλεσμα παστερίωσης αρκετό για να προκαλέσει αρνητική αντίδραση σε δοκιμή φωσφατάσης σε γάλα βοοειδών.».
      
         (2)  ΕΕ L 154 της 30.4.2004, σ. 72.»·
      
         (3)  
      HTST= ταχεία παστερίωση υψηλής θερμοκρασίας σε 72 °C επί 15 τουλάχιστον δευτερόλεπτα ή ισοδύναμο αποτέλεσμα παστερίωσης αρκετό για να προκαλέσει αρνητική αντίδραση σε δοκιμή φωσφατάσης σε γάλα βοοειδών.».
      
         (4)  Διαγράφεται κατά περίπτωση.